വാർപ്പ് ഡ്രൈവ്

**വാർപ്പ് ഡ്രൈവ്**   എന്നത് ശൂന്യാകാശത്തെ വളയ്ക്കാൻ അഥവാ വക്രീകരിക്കാൻ (**സ്‌പേസ് വാർപ്പ്**)  കഴിയുന്ന സാങ്കല്പിക  സംവിധാനമാണ്. സയൻസ് ഫിക്ഷൻ രചനകളിൽ പൊതുവേയും *[[സ്റ്റാർ ട്രെക്ക്]]*  എന്ന ടിവി പരമ്പരയിൽ  പ്രത്യേകിച്ചും  ഈ ആശയം ഏറെ പരാമർശിക്കപ്പെടുന്നു. ശൂന്യാകാശപേടകങ്ങൾക്ക്   പ്രകാശത്തെ വെല്ലുന്ന വേഗതയിൽ  (സൂപ്പർലൂമിനൽ  പ്രൊപൽഷൻ)  സഞ്ചരിക്കാൻ കഴിവു നൽകുന്ന സാങ്കല്പിക സംവിധാനമാണ് ഇത്. ഇത്തരമൊരു പ്രതിഭാസത്തിൻറെ സാധ്യതകളെക്കുറിച്ച്  ഭൗതികശാസ്ത്രജ്ഞർ  ഗവേഷണം നടത്തിവരുന്നുമുണ്ട്. "വാർപ്പ് ഡ്രൈവ്" എന്ന പൊതു ആശയം ജോൺ ഡബ്ല്യു. കാംബെൽ തന്റെ 1957 ലെ *ഐലൻഡ്‌സ് ഓഫ് സ്പേസ് എന്ന* നോവലിൽ അവതരിപ്പിക്കുകയും പിന്നീട്  *[[സ്റ്റാർ ട്രെക്ക്]]*  ടിവി പരന്പര ഈ ആശയത്തെ ഏറെ ജനപ്രിയമാക്കുകയും ചെയ്തു. വാർപ്പ് ഡ്രൈവ് എന്ന  സാങ്കല്പിക ആശയവുമായി ശാസ്ത്രീയ അടിസ്ഥാനത്തിൽ അല്പമെങ്കിലും സാദൃശ്യം പുലർത്തുന്നത് സാമാന്യ ആപേക്ഷികതയുടെ ഫീൽഡ് സമവാക്യങ്ങളുടെ സൈദ്ധാന്തിക പരിഹാരമായ അൽകുബ്യേർ ഡ്രൈവ്   എന്ന ആശയമാണ്.
## ചരിത്രവും സവിശേഷതകളും
വാർപ്പ് ഡ്രൈവ്, അല്ലെങ്കിൽ സ്‌പേസ് വാർപ്പ് പ്രവർത്തനക്ഷമമാക്കുന്ന ഒരു ഡ്രൈവ്, സയൻസ് ഫിക്ഷനിൽ  ബഹിരാകാശത്തിലൂടെ സഞ്ചരിക്കുന്നതിനുള്ള നിരവധി മാർഗങ്ങളിൽ ഒന്നാണ്.  ഇതിന് ഹൈപ്പർസ്പേസിനോട് ആശയപരമായി സാമ്യമുള്ളതായി  പലപ്പോഴും ചർച്ച ചെയ്യപ്പെട്ടിട്ടുണ്ട്.   സ്‌പേസ്-ടൈം തുടർച്ചയുടെ ആകൃതിയെ വികലമാക്കുന്ന ഒരു ഉപകരണമാണ് വാർപ്പ് ഡ്രൈവ്.  വാർപ്പ് ഡ്രൈവ് ഘടിപ്പിച്ച ഒരു ബഹിരാകാശ പേടകത്തിന്  പ്രകാശത്തേക്കാൾ  പതിന്മടങ്ങു വേഗതയിൽ   സഞ്ചരിക്കാനാകും.  ജമ്പ് ഡ്രൈവ് പോലെയുള്ള മറ്റു ചില സാങ്കൽപ്പിക  സാങ്കേതികവിദ്യകളിൽ നിന്ന് വ്യത്യസ്തമായി, വാർപ്പ് ഡ്രൈവ് തൽക്ഷണ യാത്രയോ രണ്ട് ബിന്ദുക്കൾക്കിടയിലുള്ള കൈമാറ്റ പ്രക്രിയയോ  അനുവദിക്കുന്നില്ല.  മറിച്ച്    കാലയളവ് ഗണിച്ചെടുക്കാനാകും.  ഹൈപ്പർസ്‌പേസിൽ നിന്ന് വ്യത്യസ്തമായി, വാർപ്പ് പ്രവേഗത്തിലുള്ള ബഹിരാകാശ പേടകം "സാധാരണ സ്ഥലത്ത്" വസ്തുക്കളുമായി സംവദിക്കുന്നത് തുടരും.  

വാർപ്പ് ഡ്രൈവ് എന്ന പൊതു ആശയം ജോൺ ഡബ്ല്യു. കാംബെൽ തന്റെ 1957 ലെ *ഐലൻഡ്സ് ഓഫ് സ്പേസ് എന്ന നോവലിൽ അവതരിപ്പിച്ചു.*   *ബ്രേവ് ന്യൂ വേഡ്‌സ്*   എന്ന ഓക്സഫർഡ് സയൻസ് ഫിക്ഷൻ നിഘണ്ടു   " സ്‌പേസ്-വാർപ്പ് ഡ്രൈവ്" എന്ന പദത്തിന്റെ ആദ്യ പ്രയോഗം  ഫ്രെഡ്രിക് ബ്രൗണിന്റെ *ഗേറ്റ്‌വേ ടു ഡാർക്ക്‌നെസ്* (1949) എന്ന നോവലിലാണെന്ന്  രേഖപ്പെടുത്തി.  കൂടാതെ *കോസ്മിക് സ്റ്റോറികളിൽ*  (മേയ് 1941) പേരെടുത്തു പറയാത്ത  ഒരു കഥയും "വാർപ്പ്" എന്ന പദം ബഹിരാകാശ യാത്രയുമായി ബന്ധപ്പെട്ട്  ഉപയോഗിച്ചതായി ഉദ്ധരിച്ചു.     ബഹിരാകാശയാത്ര  സുഗമമാക്കുന്നത്  എന്ന അർഥത്തിൽ "വളവ് അല്ലെങ്കിൽ വക്രത"  എന്ന പദം 1930-കളുടെ മധ്യത്തിൽ തന്നെയുള്ള നിരവധി കൃതികളിൽ നിന്ന് കണ്ടെത്താനാകും, ഉദാഹരണത്തിന് ജാക്ക് വില്യംസന്റെ *ദി കോമെറ്റേഴ്സ്.* (1936).  
## ഐൻസ്റ്റീന്റെ ബഹിരാകാശ ശാസ്ത്രവും ലോക ഭൗതികശാസ്ത്രവും

ഐൻസ്റ്റീന്റെ പ്രത്യേക ആപേക്ഷികതാ സിദ്ധാന്തം അനുസരിച്ച് , ദ്രവ്യമാനം പൂജ്യമായ  ഫോട്ടോണുകൾക്ക്  പ്രകാശത്തിൻറെ വേഗതയിൽ സഞ്ചരിക്കാനാകും.   പൂജ്യമല്ലാത്ത വിശ്രമ പിണ്ഡമുള്ള ഭൗതിക വസ്തുക്കൾക്ക് പ്രകാശ വേഗത അസാധ്യമാണ്. അതിന്   അനന്തമായ അളവിലുള്ള ഗതികോർജ്ജം ആവശ്യമായി വരും .  താരാപഥങ്ങൾക്കിടയിലെ  (ഇൻറർ ഗാലക്റ്റിക് ) സഞ്ചാരം   പ്രമേയമാക്കിയുള്ള   സയൻസ് ഫിക്ഷൻ കഥകളിൽ   ഈ പരിമിതിയെ മറികടക്കാൻ സഹായിക്കുന്ന സാങ്കല്പിക സംവിധാനങ്ങളിൽ  ഒന്നാണ് വാർപ്പ് ഡ്രൈവുകൾ.  എന്നിരുന്നാലും, ബഹിരാകാശ വക്രീകരണം    എന്ന ആശയം "യുക്തിസഹമല്ല" എന്ന് വിമർശിക്കപ്പെട്ടിട്ടുണ്ട്,  കൂടാതെ ഭൗതികശാസ്ത്രത്തെക്കുറിച്ചുള്ള നമ്മുടെ നിലവിലെ ധാരണയുമായി പൊരുത്തപ്പെടാത്ത  ആൻറിഗ്രാവിറ്റി അല്ലെങ്കിൽ നെഗറ്റീവ് മാസ്സ് പോലുള്ള  മറ്റ് നിരവധി കാല്പനിക   (റബ്ബർ സയൻസ്) ആശയങ്ങളിൽ ഒന്നായി ഇതും കണക്കാക്കപ്പെടുന്നു . 

പ്രത്യേക ആപേക്ഷികതയുടെ ഫലങ്ങളിൽ ദൈർഘ്യം സങ്കോചവും സമയ വ്യാപനവും ഉൾപ്പെടുന്നു . ഈ പ്രതിഭാസങ്ങൾ അർത്ഥമാക്കുന്നത്, പ്രകാശവേഗതയെ മറികടക്കാനാവില്ലെങ്കിലും    ഒരു പ്രകാശവർഷ ദൂരം ഒരു വർഷത്തിൽ താഴെയുള്ള സമയത്തിനുള്ളിൽ സഞ്ചരിക്കാൻ പാകത്തിൽ   സ്ഥലവും സമയവും "വാർപ്പ്" ചെയ്യുന്നു എന്നാണ്.  ഇപ്രകാരം പ്രത്യക്ഷത്തിൽ  പ്രകാശ വേഗതയെ മീറുന്നില്ലെങ്കിലും   ഫലത്തിൽ   പ്രകാശത്തേക്കാൾ വേഗത  സാധ്യമാകുന്നു. വേഗതയെ ആശ്രയിച്ചിരിക്കുന്ന ലോറന്റ്സ് ഘടകം  ഉപയോഗിച്ച്  സ്ഥലകാലങ്ങളുടെ  ഈ വക്രീകരണത്തെ കൃത്യമായി  ഗണിച്ചെടുക്കാൻ കഴിയും . 100 വർഷങ്ങൾക്ക് മുമ്പ് പ്രസിദ്ധീകരിച്ചപ്പോൾ സൈദ്ധാന്തികം മാത്രമായിരുന്നെങ്കിലും, പിന്നീട്  ഈ പ്രതിഭാസം  പരീക്ഷണങ്ങളിലൂടെ  പലതവണ അളക്കുകയും സ്ഥിരീകരിക്കുകയും ചെയ്യപ്പെട്ടു.  പ്രകാശവേഗത  കൈവരിക്കാനായാൽ    സമയം പൂർണ്ണമായും സ്തംഭിച്ചുപോകുന്ന അവസ്ഥ ഉളവാകുന്നു. ഈ  അവസ്ഥയിൽ  ബഹിരാകാശത്ത് അനന്തമായ ദൂരം സഞ്ചരിക്കാൻ കഴിയും.    

വാർപ്പ് ഡ്രൈവ് എന്ന ആശയം സാങ്കല്പികമാണെങ്കിലും   അതിന് ചില ശാസ്ത്രീയ പരിഗണനകൾ ലഭിച്ചിട്ടുണ്ട്, പ്രത്യേകിച്ച് 1990-കളിലെ അൽക്യൂബിയർ ഡ്രൈവ് എന്ന  ആശയവുമായി ഇതിനു ബന്ധമുണ്ട്.  തന്റെ സിദ്ധാന്തം *[[സ്റ്റാർ ട്രെക്ക്]]*  എന്ന ടിവി പരമ്പരയിൽ ഉപയോഗിച്ച പദത്തിൽ നിന്ന് നേരിട്ട് പ്രചോദനം ഉൾക്കൊണ്ടതാണെന്നും 1994 ലെ തന്റെ ലേഖനത്തിൽ "സയൻസ് ഫിക്ഷന്റെ 'വാർപ്പ് ഡ്രൈവ്'  എന്ന് വിശേഷിപ്പിച്ചിട്ടുണ്ടെന്നും  അൽക്യൂബിയർ വില്യം ഷാറ്റ്നർക്ക് അയച്ച ഇമെയിലിൽ പറഞ്ഞു. 
## അവലംബം